pythainlp/thai_wikipedia_clean_20230101 huggingface dataset:
อนึ่ง ได้พบความบกพร่องของเอนไซม์ cGMP-phosphodiesterase อีกด้วย ซึ่งทำให้ cyclic guanosine monophosphate (cGMP) สะสมในระดับที่เป็นพิษ
การวินิจฉัยโรคที่แม่นยำจะอาศัยประวัติความเสียหายที่แย่ลงอย่างต่อเนื่องของเซลล์รับแสง ซึ่งยืนยันด้วยการตรวจสอบต่าง ๆ รวมทั้งการตรวจลานสายตา (visual field test), การตรวจสายตา (visual acuity test), การถ่ายภาพจอตา, optical coherence imagery และ electroretinography (ERG)
การตรวจลานสายตาและการตรวจสายตาเทียบขนาดลานสายตาและความคมชัดของการเห็นกับค่าวัดของบุคคลที่มีสายตาสมบูรณ์ (20/20 vision)
ลักษณะทางคลินิกที่บ่งโรครวมทั้งลานสายตาที่แคบลงและแย่ลง ๆ และสายตาที่มองชัดแย่ลง ๆ
อนึ่ง การถ่ายภาพรังสีระนาบ (optical tomography) เช่นภาพ fundus optical coherence และ retinal optical coherence สามารถใช้ช่วยวินิจฉัยโรค
การถ่ายภาพจอตาที่ขยายม่านตาแล้วช่วยยืนยันการเกิดรอยเปรอะดำคือ bony spicule ที่ก้นตา ซึ่งจะเกิดในระยะหลัง ๆ ของโรค
เมื่อรวมกับภาพส่วนตัดด้วย optical coherence tomography ซึ่งให้ข้อมูลเกี่ยวกับความหนาของเซลล์รับแสง, สัณฐานของชั้นจอตา (retinal layer) และสรีรภาพของ retinal pigment epithelium ภาพถ่ายจอตาก็จะช่วยระบุความเคลื่อนไหวของโรคอาร์พี
แม้การตรวจลานสายตา การตรวจสายตา และภาพจอตาจะสนับสนุนการวินิจฉัยเป็นโรคอาร์พี แต่การทดสอบอื่น ๆ ก็จำเป็นเพื่อยืนยันลักษณะอื่น ๆ ของโรค
Electroretinography (ERG) ยืนยันการวินิจฉัยเพราะตรวจสอบการทำงานของสายตาเนื่องกับการเสื่อมของเซลล์รับแสง และสามารถตรวจจับความผิดปกติทางสรีรภาพก่อนที่อาการจะปรากฏ
เจ้าหน้าที่จะใช้เลนส์ที่เป็นอิเล็กโทรดเพื่อวัดการตอบสนองของเซลล์รับแสงต่อแสงกะพริบที่ฉายให้ดูในระดับความสว่างต่าง ๆ
คนไข้ที่มีฟีโนไทป์ของโรคจะมีการตอบสนองทางไฟฟ้าที่ลดลงหรือช้าลงของเซลล์รูปแท่ง และอาจจะเซลล์รูปกรวยด้วย
เมื่อวินิจฉัย แพทย์อาจพิจารณาประวัติครอบครัวของคนไข้เพราะเป็นโรคที่อาจติดต่อทางกรรมพันธุ์ มียีนอย่างน้อย 35 ตำแหน่ง (locus) ที่เป็นเหตุของโรคแบบ "nonsyndromic" คืออาร์พีที่ไม่ใช่ผลของอีกโรคหนึ่ง หรือเป็นส่วนของกลุ่มอาการอื่น ๆ การกลายพันธุ์ของยีนที่ก่อโรคอาจระบุได้ด้วยการตรวจดีเอ็นเอ (DNA testing) ซึ่งมีใช้ทางคลินิกในบางประเทศ การกลายพันธุ์รวมทั้ง
สำหรับยีนอื่น ๆ (เช่น ) การตรวจดีเอ็นเอมีใช้ในการวิจัยเท่านั้น
โรคสามารถสืบทอดทางพันธุกรรมแบบทายกรรมลักษณะเด่น (autosomal dominant), ทายกรรมลักษณะด้อย (autosomal recessive) หรือ X-linked
แบบ X-linked อาจเป็นแบบด้อย (recessive) ซึ่งโดยหลักมีผลต่อผู้ชายเท่านั้น หรือเป็นแบบเด่น (dominant) ซึ่งมีผลต่อทั้งชายหญิง แม้ชายจะมีอาการเบากว่า
รูปแบบโรคที่เกิดจากยีนสองยีน (digenic) และจากไมโทคอนเดรียก็มีด้วย
ในบางประเทศ เจ้าหน้าที่อาจให้คำปรึกษาเกี่ยวกับปัญหาการสืบทอดทางพันธุกรรมในครอบครัว โดยขึ้นอยู่กับการวินิจฉัยที่ทำอย่างแม่นยำ การระบุวิธีสืบทอดทางพันธุกรรม และผลการตรวจดีเอ็นเอ
ปัจจุบันยังไม่มีวิธีรักษาโรคให้หาย แม้จะมีการตรวจสอบประสิทธิผลและความปลอดภัยของวิธีการรักษาต่าง ๆ อยู่
ประสิทธิภาพของอาหารเสริมต่าง ๆ เช่น วิตามินเอ, กรดไขมัน docosahexaenoic acid (DHA) และ Lutein เพื่อชะลอโรคยังเป็นเรื่องยังไม่ยุติ แต่ก็เป็นทางเลือกในการรักษา
การทดลองทางคลินิกที่ตรวจสอบอุปกรณ์ฝังที่จอตา/เรตินาเทียม (optic prosthetic device), การบำบัดด้วยยีน (gene therapy) และการผ่าตัดเปลี่ยนจอตา (retinal sheet transplantation) เป็นเรื่องที่กำลังศึกษาเพื่อคืนการเห็นเป็นบางส่วนให้แก่คนไข้โรคอาร์พี
วิตามิน A ในรูปแบบ Palmitate.
งานวิจัยปี 1993 ของศาสตราจารย์จักษุวิทยาผู้หนึ่งแห่งมหาวิทยาลัยฮาร์วาร์ดแสดงว่า
คนไข้บางพวกสามารถชะลอความเสื่อมของเซลล์รูปแท่งโดยทานวิตามินเอในรูปแบบของ vitamin A palmitate ประมาณ (เท่ากับ ) ต่อวัน
แม้จะไม่พบปัญหาความปลอดภัยเมื่อใช้วิตามินเอในระดับสูงในช่วงระยะงานวิจัย แต่ความปลอดภัยระยะยาวก็ยังไม่ชัดเจน เพราะการใช้วิตามินเอในระดับนี้อาจมีผลข้างเคียงหลายอย่างและจัดว่า สามารถก่อความผิดปกติทางพัฒนาการ (teratogenic)
อนึ่ง บทความปริทัศน์ปี 2004 สรุปว่า
งานวิจัยของศาสตราจารย์คนเดียวกันปี 2007 แสดงว่าการใช้วิตามินเอที่เหมาะสมสำหรับคนไข้ในบางระยะของโรคบางรูปแบบ
สามารถชะลอการตาบอดได้ถึง 10 ปี โดยลดความเสียหายที่เกิดขึ้นในอัตรา 10% ต่อปีให้เป็น 8.3% ต่อปี
เรตินาเทียม.
อุปกรณ์ฝังในตา/เรตินาเทียม Argus II retinal prosthesis เป็นวิธีการรักษาโรคแรกที่ได้รับอนุมัติในเดือนกุมภาพันธ์ 2011 ปัจจุบันมีใช้รักษาในประเทศเยอรมนี ฝรั่งเศส อิตาลี และสหราชอาณาจักร
ผลในระหว่างที่ได้จากคนไข้ 30 คนในการทดลองระยะยาวได้เผยแพร่ในปี 2012
ต่อมาปี 2013 องค์การอาหารและยาสหรัฐจึงได้อนุมัติให้ใช้การรักษานี้ในสหรัฐอเมริกา
อุปกรณ์อาจช่วยคนไข้โรคอาร์พีผู้ใหญ่ที่เสียการเห็นรูปร่างและการเคลื่อนไหวเพื่อให้สามารถใช้ชีวิตประจำวันและช่วยเหลือตัวเองได้ดีขึ้น แม้คนไข้จะเห็นได้ชัดเจนที่สุดในระดับ 20/1260 เท่านั้น ซึ่งยังจัดว่าบอดอยู่ทั้งโดยองค์การอนามัยโลกและประเทศสหรัฐอเมริกา
ในเดือนมิถุนายน 2013 รพ. 12 แห่งในสหรัฐประกาศว่าจะเริ่มรับคนไข้โรคอาร์พีที่สนใจจะใช้อุปกรณ์ที่จะเริ่มวางตลาดในปลายปีนั้น
ค่าใช้จ่ายสำหรับอุปกรณ์อยู่ที่ (ประมาณ ) โดยไม่รวมค่าผ่าตัดหรือค่าฝึกใช้อุปกรณ์
ส่วนอุปกรณ์ Alpha-IMS เป็นไมโครชิปบันทึกภาพที่สามารถผ่าตัดฝังใต้รอยบุ๋มจอตา (fovea)
แต่เพื่อศึกษาว่าอุปกรณ์สามารถทำให้เห็นดีขึ้นหรือไม่ ผู้ผลิตจำต้องแสดงความปลอดภัยของอุปกรณ์ก่อนทำการทดลองทางคลินิกและอนุมัติให้วางตลาด
โดยค่าอุปกรณ์และการผ่าตัดจะอยู่ที่ประมาณ (ประมาณ )
การบำบัดด้วยยีน (gene therapy).
ส่วนเป้าหมายของการศึกษาเรื่องการบำบัดด้วยยีน (gene therapy) ก็คือเพื่อเสริมเซลล์จอตาอันแสดงออกยีนที่กลายพันธุ์ซึ่งสัมพันธ์กับฟีโนไทป์ของโรคด้วยยีนที่ดี
เพื่อให้เซลล์รับแสงสามารถซ่อมแซมตนเองและทำงานได้อย่างถูกต้องด้วยข้อมูลที่ได้จากยีนที่ดี
การทดลองทางคลินิกที่ใส่ยีน RPE65 ปกติในจอตาที่แสดงออกฟีโนไทป์โรคอาร์พีแบบ LCA2 (Leber's congenital amaurosis) พบว่าทำให้เห็นดีขึ้นได้เล็กน้อย
แต่เซลล์รับแสงก็ยังเสื่อมในอัตราปกติของโรค
การบำบัดด้วยยีนน่าจะช่วยรักษาเซลล์จอตาที่ยังดีอยู่ แต่ไม่สามารถซ่อมความเสียหายต่อเซลล์รับแสงที่สั่งสมมาก่อน ๆ ได้
โดยทฤษฎีแล้ว การตอบสนองรับการบำบัดด้วยยีนน่าจะดีต่อคนไข้วัยเยาว์ที่โรคมีระยะการดำเนินสั้นที่สุด
เพราะมีโอกาสช่วยเซลล์ให้พ้นโรคด้วยยีนที่ใส่เข้าไปมากที่สุด
ในปี 2017 องค์การอาหารและยาสหรัฐอนุมัติการบำบัดด้วยีนที่เรียกว่า Luxturna เพื่อรักษาคนไข้ที่จอตาฝ่อ (retinal dystrophy) เนื่องกับการกลายพันธุ์ของยีน RPE65
ค่ารักษาอยู่ที่ (ประมาณ ) สำหรับตาทั้งสองข้างเมื่อต้นปี 2018
เพราะโรคแย่ลงเรื่อย ๆ และไม่มีวิธีการรักษา คนไข้จึงมีพยากรณ์โรคที่ไม่ค่อยดี
แม้ปกติตาจะไม่บอดโดยสิ้นเชิง
สายตาและลานสายตาของคนไข้จะแย่ลงเรื่อย ๆ เริ่มจากการเสื่อมของเซลล์รูปแท่งและต่อมาเซลล์รูปกรวย
การรักษาที่เป็นไปได้ก็ยังอยู่ในระยะวิจัยหรือการทดลองทางคลินิก
อย่างไรก็ดี การรักษาด้วยการคืนสภาพสายตาดูเหมือนจะมีอนาคตที่แจ่มใส
งานศึกษาได้แสดงว่า เด็กที่มีจีโนไทป์ของโรคจะได้ประโยชน์จากการปรึกษากับแพทย์ก่อนจะมีโรค เพื่อเตรียมตัวรับมือปัญหาทางตาและทางสังคมเนื่องกับสายตาที่แย่ลงเรื่อย ๆ
แม้ปัญหาทางจิตใจจะดีขึ้นเมื่อทำเช่นนี้
แต่ผลทางตาและการแย่ลงของโรคโดยมากจะขึ้นอยู่กับอายุที่อาการเริ่มปรากฏและอัตราการเสื่อมของเซลล์รับแสง ไม่ใช่การมีโอกาสไปหาแพทย์
อุปกรณ์ปรับสายตาและการบำบัดตาที่ปรับให้เหมาะกับตนซึ่งทำกับผู้เชี่ยวชาญในเรื่องการมองเห็นได้น้อย อาจช่วยคนไข้แก้ปัญหาการมองเห็น คือช่วยให้มองด้วยลานสายตาที่เหลืออยู่ได้ดีที่สุด
กลุ่มสนับสนุน, ประกันเกี่ยวกับสายตา และการปรับวิถีชีวิต อาจเป็นประโยชน์ในการรับมือกับการเห็นที่ลดลง
โรคอาร์พีเป็นเหตุชั้นนำของความตาบอดที่สืบทอดทางพันธุกรรม
คนประมาณ 1 ใน 4,000 คนจะมีโรคแบบไม่เกิดร่วมกับความผิดปกติอื่น ๆ (non-syndromic) ในช่วงชีวิต
ประเมินว่ามีคน 1.5 ล้านคนทั่วโลกที่มีโรค
โรคที่เริ่มเกิดเร็วจะเกิดภายในไม่กี่ปีแรกของชีวิตและปกติจะสัมพันธ์กับความผิดปกติอื่น ๆ ในขณะที่โรคที่เริ่มเกิดช้าจะปรากฏในวัยผู้ใหญ่ต้น ๆ จนถึงวัยกลางคน
โรคที่สืบทอดแบบทายกรรมลักษณะเด่นและทายกรรมลักษณะด้อยจะมีทั้งในชายหญิงเท่า ๆ กัน
แต่โรคที่สืบทอดแบบ X-linked ซึ่งมีน้อยกว่าจะมีผลต่อชายที่ได้รับยีนกลายพันธุ์ แต่หญิงจะเป็นพาหะของโรคโดยไม่มีอาการ
รูปแบบนี้จัดว่ารุนแรง และปกติจะทำให้ตาบอดสนิทในช่วงท้าย ๆ
ส่วนในกรณีที่มีน้อย โรคที่สืบทอดแบบ X-linked เป็นลักษณะเด่นจะมีผลต่อทั้งชายหญิงเท่า ๆ กัน
เนื่องจากการสืบทอดทางพันธุกรรมของโรค กลุ่มประชากรที่แยกอยู่ต่างหากจะเกิดโรคบ่อยกว่าหรือมีความชุกโรคที่สูงขึ้นโดยมีการกลายพันธุ์ของยีนโดยเฉพาะ ๆ ที่ก่อโรค
การกลายพันธุ์ไม่ว่าจะเป็นแบบที่มีอยู่แล้วหรือเกิดขึ้นใหม่ซึ่งทำให้เซลล์รับแสงรูปแท่งเสื่อมในโรคอาร์พีจะสืบทอดมาตามครอบครัว
ดังนั้น จึงทำให้โรคเกิดขึ้นมากในภูมิภาคบางส่วนโดยปรากฏประวัติในครอบครัว
มีงานศึกษาหลายงานที่ได้ทำเพื่อระบุความชุกโรคต่าง ๆ ในรัฐเมน (สหรัฐ) เมืองเบอร์มิงแฮม (สหราชอาณาจักร) ประเทศสวิตเซอร์แลนด์ (1 คนใน 7,000 คน) ประเทศเดนมาร์ก (1 คนใน 2,500 คน) และประเทศนอร์เวย์
คนพื้นเมืองอเมริกันชาวนาวาโจ (Navajo) มีระดับการสืบทอดโรคที่สูงขึ้นเช่นกัน โดยประเมินว่ามีผลต่อคน 1 คนทุก ๆ 1,878 คน
โรคอาร์พีแม้จะสืบทอดตามกรรมพันธุ์ในครอบครัว แต่ก็จัดว่าไม่จำกัดเฉพาะกลุ่มบุคคล ๆ เพราะมีผลต่อประชากรทั่วโลก
การรักษาในอนาคตอาจรวมการผ่าตัดเปลี่ยนจอตา การใช้จอตาเทียม
การบำบัดด้วยยีน (gene therapy) การบำบัดด้วยเซลล์ต้นกำเนิด อาหารเสริม และ/หรือยารักษา
ในปี 2006 นักวิจัยชาวอังกฤษได้ปลูกเซลล์ต้นกำเนิดที่ได้พัฒนาการมาจนถึงระยะสุดท้ายพร้อมที่จะกลายเป็นเซลล์รับแสง เข้าในตาของหนูที่ได้เปลี่ยนพันธุกรรมให้มีอาการเลียนโรคอาร์พีและโรคจุดภาพชัดของจอตาเสื่อมของมนุษย์
แล้วพบว่า เซลล์รับแสงเช่นนี้ได้พัฒนาการแล้วเชื่อมต่อกับเซลล์ประสาทในจอตาของหนู ซึ่งเป็นขั้นตอนสำคัญในการคืนสภาพสายตา
เพราะก่อนหน้านี้ได้เชื่อว่า จอตาที่พัฒนาสมบูรณ์แล้วไม่สามารถฟื้นฟูซ่อมแซมได้
งานวิจัยนี้อาจทำให้สามารถปลูกฝังเซลล์เช่นนี้ในมนุษย์ในอนาคตได้
ในปี 2008 นักวิทยาศาสตร์ชาวญี่ปุ่นที่สถาบันชีววิทยาศาสตร์โอซากะ (Osaka Bioscience Institute) ได้ค้นพบโปรตีนที่ตั้งชื่อว่า Pikachurin ซึ่งพวกเขาเชื่อว่าอาจนำไปสู่วิธีการรักษาโรคอาร์พี
ในปี 2008 มีความพยายามที่จะเชื่อมการแสดงออกของยีน FAM46A กับโรค
ในปี 2010 การรักษาด้วยยีนวิธีหนึ่งดูเหมือนจะได้ผลในหนู
ในปี 2012 นักวิทยาศาสตร์ที่ศูนย์การแพทย์มหาวิทยาลัยโคลัมเบียได้แสดงกับสัตว์ตัวแบบว่า การรักษาด้วยยีน (gene therapy) และการรักษาด้วยเซลล์ต้นกำเนิดแบบ induced pluripotent stem cell อาจเป็นทางเลือกที่เป็นไปได้เพื่อรักษาโรคในอนาคต
ในปี 2012 นักวิทยาศาสตร์ที่สถาบันจักษุแบสคอมปาลเมอร์ (Bascom Palmer Eye Institute) แห่งมหาวิทยาลัยไมแอมี
ได้แสดงการป้องกันรักษาเซลล์รับแสงในสัตว์ตัวแบบ
เมื่อฉีด mesencephalic astrocyte-derived neurotrophic factor (MANF) เข้าไปในตา
ในปี 2014 นักวิจัยที่มหาวิทยาลัยแคลิฟอร์เนีย เบิร์กลีย์ได้คืนสภาพการเห็นของหนูตาบอดโดยใช้ photoswitch ที่เริ่มการทำงานของ retinal ganglion cell ในสัตว์ที่มีเซลล์รับแสง (ทั้งรูปแท่งและรูปกรวย) เสียหาย
งานศึกษาปี 2015 ที่ศูนย์การแพทย์ซีดาร์ส-ซีนาย (Cedars-Sinai Medical Center) ในนครลอสแอนเจลิสแสดงว่า ยีน CRISPR/Cas9 สามารถใช้รักษาหนูที่มีโรคซึ่งสืบทอดแบบทายกรรมลักษณะเด่น
ในปี 2016 บริษัท RetroSense Therapeutics มีแผนจะฉีดไวรัสที่มีดีเอ็นเอของสาหร่ายไวแสงเข้าไปในตาของคนตาบอดเนื่องกับโรคอาร์พีหลายคน โดยเป็นโครงการที่ได้รับอนุมัติจากองค์การอาหารและยาสหรัฐ
ถ้าประสบความสำเร็จ ก็จะเห็นเป็นขาวดำ
โรคอาร์พี
จอตาเสื่อมมีสารสี
อาร์พี
Retinitis pigmentosa
ทำลายกำแพงนี้!
"ทำลายกำแพงนี้!"  เป็นการท้าทายของโรนัลด์ เรแกน ประธานาธิบดีสหรัฐอเมริกา ต่อมีฮาอิล กอร์บาชอฟ ผู้นำโซเวียต ให้ทำลายกำแพงเบอร์ลิน ในสุนทรพจน์ที่ประตูบรันเดินบวร์คใกล้กำแพงเบอร์ลินเมื่อวันที่ 12 มิถุนายน 2530 อันเป็นวันครบรอบ 750 ปีการก่อตั้งเบอร์ลิน เรแกนท้าทายกอร์บาชอฟ ซึ่งขณะนั้นเป็นเลขาธิการพรรคคอมมิวนิสต์สหภาพโซเวียต ให้ทำลายกำแพงนี้เพื่อเป็นสัญลักษณ์ความปรารถนาของกอร์บาชอฟที่จะเพิ่มเสรีภาพในกลุ่มตะวันออกผ่านนโยบายกลัสนอสต์และเปเรสตรอยคา
ทำลายกำแพงนี้
ค่ายตะวันออก
โดชคอยน์
โดชคอยน์ (Dogecoin, , code: DOGE, symbol: Ð and D) เป็นสกุลเงินแบบดิจิตัลที่ใช้รูปของสุนัขชื่อโดช(Doge)ที่เป็นอินเทอร์เน็ตมีมของสุนัขญี่ปุ่นพันธุ์ Shiba Inu เป็นโลโก้ของสกุลเงิน โดชคอยน์ถูกริเริ่มเมื่อวันที่ 8 ธันวาคม ค.ศ. 2013 เมื่อทำการเปรียบเทียบกับสกุลเงินดิจิตอลอื่น โดชคอยน์มีระยะเวลาการไมนิงจำนวนเหรียญเริ่มต้นเร็วกว่าสกุลเงินอื่น โดยจะมีเม็ดเงินที่เกิดจากการไมนิง 100 พันล้านเหรียญโดยประมาณภายในสิ้นปี 2014 และหลังจากนั้น 5.2 พันล้านเหรียญจะถูกสร้างทุกๆปี ทั้งนี้ในวันที่ 30 มีนาคม ค.ศ. 2014 โดชคอยน์จำนวนกว่า 65 พันล้านเหรียญได้ถูกไมนิงได้ ถึงแม้ว่าในขณะนี้จะมีแอปพลิเคชันสำหรับโดชคอยน์ไม่มากนัก แต่จำนวนการใช้โดชคอยน์ผ่านทางระบบการให้ทิปในอินเทอร์เน็ตกำลังเป็นที่นิยมเป็นอย่างมาก โดยระบบนี้ทำให้คนบนโลกโซเชียลมีเดียสามารถให้ทิปคนอื่นที่นำเสนอบนความที่น่าสนใจผ่านทางโดชคอยน์ ทั้งนี้สมาชิกในชุมชนโดชคอยน์และชุมชนอื่นๆใช้ประโยคที่ว่า "To the moon!" สำหรับเรียกเวลาราคาเหรียญกำลังสูงขึ้น.
โดชคอยน์ถูกสร้างโดยโปรแกรมเมอร์ชื่อบิลลี่ มาร์คัส(Billy Markus) จาก Portland, Oregon ในตอนเริ่มต้นนั้นบิลลี่ต้องการสร้างสกุลเงินดิจิตอลที่ตลกเพื่อที่จะเข้าถึงคนส่วนใหญ่ได้มากกว่าบิตคอยน์ (Bitcoin) นอกจากนี้เขายังต้องการใหโดชคอยน์มีความรู้สึกแตกต่างจากบิตคอยน์
ที่ในขณะนั้นมีภาพลักษณ์ไม่ดีจากการที่เข้าไปเป็นสกุลเงินกลางที่ใช้ในการซื้อขายใน Silk Road ตลาดยาเสพติดออนไลน์ในขณะนั้น ประจวบเหมาะกับในขณะนั้นเจ็คสัน พามเมอร์ (Jackson Palmer)ผู้ร่วมสร้างโดชคอย์นอีกคนถูกนักศึกษาจาก Front Range Community College สนับสนุนให้สร้างความคิดให้เป็นจริง
หลังจากที่ได้รับการสนับสนุนจากหลายคนบน Twitter พามเมอร์ได้ซื้อโดเมนในชื่อ dogecoin.com และเริ่มใส่ข้อมูลคร่าวๆเกี่ยวกับโดชคอยน์ซึ่งมีทั้งโลโก้และคำที่กระจายไปอยู่ทั่วทั้งเว็บไซต์ด้วยฟอร์น Comic Sans หลังจากมาร์คัสได้เห็นเว็บไซต์ที่พามเมอร์ได้สร้างขึ้นผ่านทางห้องแชตบน IRC เขาได้ติดต่อพูดคุยกับพามเมอร์แล้วเริ่มต้นที่จะเริ่มสร้างโดชคอยน์ขึ้นมา มาร์คัสได้สร้างโดชคอยน์จากโค้ตของสกุลเงินอื่นที่มีอยู่แล้วนั่นคือ Luckycoin ที่ใช้หลักการสุ่มจำนวนเหรียญที่ได้รับจากการไมนิงในแต่ละบล็อก ถึงแม้ว่าหลังจากนี้วิธีการสุ่มแบบนี้ได้ถูกเปลี่ยนไปในภายหลังในเดือนมีนาคมปี 2014 ก็ตาม Luckycoin นั้นเป็นสกุลเงินดิจิตอลที่ถูกพัฒนาต่อมาจาก Litecoin ที่ใช้ scrypt เป็นการอัลกอริทึมในการ "ตรวจสอบงาน" (proof-of-work) ในการใช้ scrypt นั้นทำให้ไมเนอร์ (miner) ไม่สามารถใช้ฮาร์ดแวร์แบบ SHA-256 ที่ใช้ในการไมนิง Bitcoin ได้ ซึ่งทำให้อุปกรณ์แบบ FPGA และ ASIC ที่ใช้ในการไมนิงเหรียญแบบ scrypt สร้างได้ยากขึ้น โดชคอยน์ได้รับการประกาศใช้ในวันที่ 8 ธันวาคม ค.ศ. 2013 ในตอนแรกนั้นเครือข่ายของโดชคอยน์ได้ถูกออกแบบไว้ให้สร้างเหรียญทั้งหมด 100 พันล้านโดชคอยน์ แต่ในภายหลังได้มีการประกาศว่าเครือข่ายของโดชคอยน์จะสร้างเหรียญออกมาไม่มีจำนวนจำกัด
ในวันที่ 19 ธันวาคม ค.ศ. 2013 ราคาของโดชคอยน์พุ่งสูงขึ้นเกือบ 300 เปอร์เซ็นต์ภายใน 72 ชั่วโมง จาก USD$0.00026 to $0.00095, ซึ่งคิดเป็นประมาณหลายร้อยโดชคอย์นต่อวัน ซึ่งในขณะนั้นเป็นช่วงเวลาเดียวกันกับที่ประเทศจีนกำลังพิจารณาที่จะห้ามไม่ให้ธนาคารภายในประเทศใช้ Chinese Yuan มาลงทุนใน Bitcoin และสกุลเงินดิจิตอลอื่นๆ ภายหลังจากนั้น 3 วัน ราคาของโดชคอยน์ได้ตกลงอย่างมากโดยคิดเป็น 80 เปอร์เซ็นต์ของมูลค่าเดิม ซึ่งเกิดจากแรงขายเพื่อทำกำไรของไมนิงพูล (mining pools) ขนาดใหญ่ที่ได้รับประโยชน์จากการไมนิงโดชคอยน์ในตอนนั้นซึ่งสามารถใช้คอมพิวเตอร์ที่มีกำลังไม่มากในการไมนิงโดชคอยน์ได้
ในวันที่ 24 ธันวาคม ค.ศ. 2013 ธนาคารแห่งชาติของประเทศอินเดียได้เตือนนักลงทุนในโดชคอยน์และสกุลเงินดิจิตอลอื่นๆให้ระวังความเสี่ยงที่ทำการซื้อขายค่าเงินดังกล่าว ในวันถัดมาวันที่ 25 ธันวาคม ค.ศ. 2013 ซึ่งเป็นวันคริสมาสต์ การโจรกรรมครั้งใหญ่ครั้งแรกได้เกิดขึ้นกับโดชคอยน์ เมื่อแฮกเกอร์ได้ขโมยโดชคอยน์จำนวนหลายล้านเหรียญจากเว็บไซต์กระเป๋าสตางค์ออนไลน์ของโดชคอยน์ (Dogewallet) โดยแฮกเกอร์ได้เข้าถึงไฟล์ระบบของเว็บไซต์กระเป๋าสตางค์ออนไลน์ดังกล่าวและทำการแก้ไขหน้ารับ/ส่งโดชคอยน์ของเว็บไซต์ให้ทำการส่งเงินที่มีอยู่ทั้งหมดไปยังที่อยู่ของแฮกเกอร์ ซึ่งเหตุการณ์ในครั้งนี้ทำให้โดชคอยน์เป็นสกุลเงินดิจิตอลทางเลือกที่ได้รับการกล่าวถึงมากที่สุดใน Twitter ในขณะนั้น เพื่อที่จะทำการช่วยเหลือคนที่ถูกขโมยเหรียญไปบน Dogewallet ทางชุมชนโดชคอยน์ได้ริเริ่มโครงการ "SaveDogemas" เพื่อรับบริจาคโดชคอยน์สำหรับคนที่ถูกขโมยเงินไป เพียงแค่เวลาประมาณหนึ่งเดือน เงินที่ได้รับจากการบริจาคก็เพียงพอที่จะจ่ายคืนให้กับผู้ที่สูยเสียเหรียญไป ในเดือนมกราคม ค.ศ. 2014 จำนวนการซื้อขายของโดชคอยน์ก็ได้สูงกว่าของ Bitcoin และสกุลเงินดิจิตอลอื่นๆรวมกัน ตลาดของโดชคอยน์มีมูลค่ากว่า USD$81 million
โอลิมปิคฤดูหนาวปี 2014.
ชุมชนและสมาคมของโดชคอยน์ได้ทำการระดมทุนเพื่อการกุศล โดยในวันที่ 19 มกราคม ค.ศ.2014 การระดมทุนซึ่งจัดขึ้นโดยชุมชนของโดชคอยน์ได้ระดมเงินทุน $50,000 เพื่อ Jamaican Bobsled Team ที่มีคุณสมัติพอที่จะเข้าร่วม Sochi Winter Olympics แต่ไม่มีเงินพอที่จะเข้าร่วมได้ หลังจากเปิดริจาค 2 วัน โดชคอยน์ที่มีมูลค่ากว่า $30,000 ได้ถูกบริจาคมา และอัตราแลกเปลี่ยนระหว่างโดชคอยน์และบิตคอยน์สูงขึ้น 50 เปอร์เซนต์ The Dogecoin community also raised funds for a second Sochi athlete Shiva Keshavan.
Doge4Water.
ซึ่งได้รับแรงบันดาลใจจากการระดมทุนเมื่อครั้งโอลิมปิคฤดูหนาวและการระดมทุนเพื่อการกุศลครั้งเล็กๆที่ประสบผลสำเร็จ สมาคมโดชคอยน์ซึ่งขณะนั้นนำโดยอีริค นาคาซาว่า Eric Nakagawa ได้ทำการเปิดรับการบริจาคสำหรับสร้างบ่อน้ำดื่นในแม่นํ้า Tana ในประเทศเคนย่าโดยได้รับความร่วมมือจาก โดยในครั้งนั้นมีเป้าหมายเพื่อที่จะรับบริจาคโดชคอยน์จำนวน 40,000,000 เหรียญหรือประมาณ $30,000 ในขณะนั้นก่อนวัน World Water Day (วันที่ 22 มีนาคม) ซึ่งการระดมทุนประสบผลสำเร็จตามเป้าหมายจากผู้บริจาคกว่า 4,000 คน ทั้งนี้รวมทั้งผู้บริจาคที่ไม่ประสงค์ออกนามที่บริจาคโดชคอยน์กว่า 14,000,000 เหรียญ (~ $11,000) ซึ่งได้รับการขนานนามจากข่าวว่าเป็น "the most valuable tweet in history"
วันที่ 25 มีนาคม ค.ศ. 2014 ชุมชนของโดชคอยน์ประสบความสำเร็จในการระดมทุน 67.8 ล้านโดชคอยน์ (ประมาณ $55,000 ในขณะนั้น) เพื่อที่จะสปอนเซอร์นักแข่ง NASCAR ชื่อจอร์จ วิช (Josh Wise) วิชขับรถที่มีโฆษณาของโดชคอยน์และ Reddit อยู่บนตัวรถที่ Aaron's 499 สนาม Talladega Superspeedway โดยในวันที่ 4 พฤษฏาคม ค.ศ. 2014 วิชและรถของเขาได้ถูกถ่ายทอดกว่าหนึ่งนาที เมื่อผู้บรรยายกล่าวถึงโดชคอยน์และเรื่องราวของความพยายามระดมทุนของชุมชน ในวันที่ 16 พฤษฏาคม ค.ศ. 2014 จอร์จ วิชได้รับรางวัลชนะเลิศ (Sprint All-Star Race) จากแฟนๆออนไลน์ ซึ่งชนะเจ้าบ้านอย่าง Danica Patrick เนื่องจากได้รับการสนับสนุนจากชุมชนโดชคอยน์ใน Reddit วิชได้เข้าเส้นชัยในอันดับที่ 15 ทั้งนี้ผู้สร้างเกมส์รถแข่ง "NASCAR '14" ได้ประกาศว่าทางทีมงานได้มีแผนที่จะนำ Dogecar ไปใส่ไว้ในเกมส์ DLC ในภาคต่อไปด้วย
การใช้และการแลกเปลี่ยน.
เว็บไซต์แลกเปลี่ยนหลายรายได้นำเสนอตลาดแลกเปลี่ยนแบบ DOGE/BTC and DOGE/LTC โดยสามตลาดแลกเปลี่ยนได้แก่ Mengmengbi, Bter และ BTC37 ได้นำเสนอตลาดแลกเปลี่ยนแบบ DOGE/CNY ทั้งนี้ในประเทศไทยเว็บไซต์ Thailand DOGE Exchange (TDE) ได้นำเสนอตลาด DOGE/THB ในวันที่ 8 มกราคม ค.ศ. 2014 AltQuick.co เป็นเว็บไซต์แรกที่ทำการเสนอตลาดแลกเปลี่ยนแบบ DOGE/USD ต่อมาในวันที่ 30 มกราคม ค.ศ. 2014 ตลาดแลกเปลี่ยนสัญชาติแคนาดาชื่อ "Vault of Satoshi" ได้ทำการเปิดตลาด DOGE/USD และ DOGE/CAD ด้วย ในเดือนกุมภาพันธ์ ค.ศ. 2014 ตลาดแลกเปลี่ยนสัญชาติฮ่องกง Asia Nexgen ได้ประกาศว่าจะทำการรองรับการซื้อขายโดชคอยน์ในทุกตลาดค่าเงินหลัก ต่อมาตลาดแลกเปลี่ยนสัญชาติจีนได้เพิ่มตลาดโดชคอยน์เข้ามาทำให้ตลาดของโดชคอยน์ขยายใหญ่ขึ้นภายในเวลา 24 ชั่วโมง ในช่วงของวันแรกที่มีการเปิดซื้อขายโดชคอยน์ โดชคอยน์ได้รับความนิยมซื้อขายเป็นอันดับสองถัดจาก BTC ในเว็บไซต์นี้
วันที่ 31 มกราคม ค.ศ. 2014 ปริมาณการซื้อขายของโดชคอยน์กับค่าเงินหลักอื่นๆมีมูลค่าถึง $1.05 ล้านดอลล่าสหรัฐ โดยมีมูลค่าตลาดทั้งหมดในตอนนั้นถึง $60 ล้านดอลล่าสหรัฐ ทั้งนี้การซื้อขายส่วนใหญ่เกิดขึ้นบน: Bter (คิดเป็น 60%), Cryptsy (คิดเป็น 23%) และ Vircurex (คิดเป็น 10%) โดยการซื้อขายส่วนใหญ่เป็นการซื้อขายระหว่าง DOGE/BTC (คิดเป็น 50%), DOGE/CNY (คิดเป็น 44%) and DOGE/LTC (6%).
ทั้งนี้การซื้อขายโดยการนำสินค้ามาขายเพื่อแลกเป็นโดชคอยน์นั้นโดยส่วนใหญ่เกิดขึ้นบนชุมชนออนไลน์อย่างเช่น Reddit และ Twitter เป็นต้น On December 23, 2013, Tristan Winters of the online journal "Bitcoin Magazine" discussed what was needed for Dogecoin to replace Bitcoin.
โดชคอยน์เอที่เอ็มเครื่องแรกสาธิตที่ Coinfest ในเมือง Vancouver ในเดือนกุมภาพันธ์ ค.ศ. 2014 ต่อมาบิตคอยน์เอทีเอ็มสองเครื่องที่รองรับโดชคอยน์และสกุลเงินดิจิตอลอื่นๆได้ถูกติดตั้งใน Tijuana, Mexico เมื่อวันที่ 17 มีนาคม ค.ศ. 2014
วันที่ 17 มีนาคม ค.ศ. 2014 ผู้บริจาคที่ไม่ประสงค์ออกนามได้บริจาคโดชคอยน์จำนวน 14 ล้านเหรียญให้กับโครงการสร้างบ่อน้ำดื่มในเคนย่าสำหรับวัน "World Water Day" ที่ตรงกับวันที่ 22 มีนาคมของทุกปี การบริจาคในครั้งนี้ได้ทำผ่านทางการให้ทิปบนทวิตเตอร์ซึ่งได้รับการขนานนามให้เป็น "most valuable tweet in history" ซึ่งเป็นเงินโดชคอยน์จำนวนกว่า 40,000,000 เหรียญ
โดชคอยน์ยังถูกใช้สำหรับการขายบ้าน ใช้ในการเล่นโปคเกอร์ และยังถูกใช้ในวงการหนังผู้ใหญ่สำหรับค่าตัวของดาราอีกด้วย
เหมือนกันกับ Bitcoin และ Litecoin กระบวนการทำงานของโดชคอยน์ได้ใช้การเข้ารหัสกุญแจสาธารณะ (public-key cryptography) ที่ผู้ใช้สร้างกุญแจรหัสลับแบบสองกุญแจโดยอันหนึ่งเป็นกุญแจส่วนตัวและอีกอันหนึ่งเป็นกุญแจสาธารณะ โดยที่กุญแจส่วนตัวจะเป็นกุญแจเดียวที่สามารถไขข้อมูลที่ถูกเข้ารหัสในกุญแจสาธารณะได้ ทั้งนี้ผู้ถือกุญแจส่วนตัวสามารถเผยแพร่กุญแจสาธารณะให้ใครก็ได้โดยที่ไม่ต้องกลัวว่าใครจะสามารถอ่านข้อมูลข้างในได้ ซึ่งในโดชคอยน์นั้นที่อยู่ของกระเป๋าเงินเป็นกุญแจสาธารณะ โดชคอยน์นั้นมีความยาวของที่อยู่กระเป๋าเงินอยู่ที่ 34 ตัวอักษรที่ใช้ตัวหนังสือ (ทั้งตัวพิมพ์ใหญ่และตัวพิมพ์เล็ก)และตัวเลขผสมขึ้นมาเป็นที่อยู่ โดยขึ้นต้นที่อยู่ของกระเป๋าเงินด้วยตัว 'D' แตกต่างจากที่อยู่ของกระเป๋าเงิน Bitcoin ที่มีความยาว 27 ถึง 33 ตัวอักษรเท่านั้น ผู้ใช้โดชคอยน์สามารถเปิดเผยที่อยู่ของกระเป๋าเงินที่เป็นกุญแจสาธารณะได้ แต่สำหรับกุญแจส่วนตัวที่ใช้เข้าดูข้อมูลของกระเป๋าเงินของโดชคอยน์จำเป็นต้องถูกเก็บรักษาไว้อย่างดี
Mining parameters.
การใช้งานของโดชคอยน์แตกต่างจาก Litecoin ในหลายๆพารมิเตอร์ โดยที่เวลาของการเกิดหนึ่งบล็อกในโดชคอยน์ใช้เวลา 1 นาทีในขณะที่ Litecoin ใช้เวลา 2.5 นาที และจะทำการปรับเวลาความยากของการเกิดหนึ่งบล็อกทุกๆบล็อก โดยที่จำนวนโดชคอยน์ที่ถูกสร้างมาต่อหนึ่งบล็อกจะมีจำนวนตามตารางที่แสดงข้างล่าง แต่อย่างไรก็ตามเพื่อโดชคอยน์ถูกสร้างขึ้นมาแรกๆ การปรับเวลาความยากเกิดขึ้นทุกๆ 4 ชั่วโมงแทนที่จะเป็นทุกๆบล็อกและจำนวนเหรียญที่ถูกสร้างก็สุ่มเกิดตั้งแต่ 0 ถึง จำนวนสูงสุดที่กำหนดในตาราง โดยการสุ่มของจำนวนเหรียญที่เกิดได้ใช้การคำนวณของ Mersenne Twister pseudo-random number generator ทั้งนี้ในการออกแบบในตอนต้นนั้นการเปิดของเหรียญหลังจากบล็อกที่ 600,001 จะถูกสร้างแค่ 10,000 เหรียญต่อหนึ่งบล็อกเท่านั้น แต่ในภายหลังได้มีการเปลี่ยนแปลงให้สร้าง 250,000 เหรียญคงที่ทุกๆบล็อกตั้งแต่บล็อก 145,000 จนถึงบล็อก 200,00 แทน
ในวันที่ 12 มีนาคม ค.ศ. 2014 โดชคอยน์เวอร์ชัน 1.6 ได้ถูกประกาศใช้เพื่อที่จะแก้ให้สร้างเหรียญต่อบล็อกแบบคงที่ อีกทั้งยังแก้ไขวิธีการในส่วนของการปรับปรุงความยากใหม่โดยได้ใช้ DigiShield แทน โดยจุดมุ่งหมายหลักของวิธีการปรับปรุงการเกิดของเหรียญแบบใหม่ที่ถูกใช้ใน Digibyte altcoin นั้น มีจุดประสงค์เพื่อป้องกันปัญหาของราคาที่ตกลงจาก multipool ที่ไมนิงโดชคอยน์เพื่อทำกำไร หลังจากมีการเปลี่ยนแปลงวิธีการการปรับปรุงความยากเปลี่ยนแปลงตลอดเวลา ทำให้ multipool ที่ทำการไมนิงอยู่หยุดการไมนิงเนื่องจากค่าของความยากจะสูงขึ้นมากในบางครั้งทำให้ multipool ไม่ได้กำไรจากการไมนิงโดชคอยน์
Currency supply.
โดชคอยน์แตกต่างจากสกุลเงินดิจิตอลอื่นอย่างเช่น Bitcoin ในเรื่องของการลดค่าเงิน โดชคอยน์ไม่มีการจำกัดของจำนวนโดชคอยน์ที่จะถูกสร้างขึ้นซึ่งทำให้โดชคอยน์เหมือนกับสกุลเงินอื่นที่ใช้อยู่ในปัจจุบันที่ไม่มีการจำกัดจำนวนของธรบัตรที่จะถูกสร้างขึ้นมาเหมือนกัน โดยประมาณการโดชคอยน์จำนวนทั้งหมด 98 พันล้านเหรียญจะถูกสร้างขึ้นมาภายในเดือนมกราคม ค.ศ. 2015 เมื่อบล็อกที่ 600,000 ถูกขุดขึ้นมาและหลังจากนั้นโดชคอยน์ประมาณ 5.2 พันล้านเหรียญจะถูกสร้างขึ้นมาทุกปี ในช่วงเดือนธันวาคมปี 2014 ถึงเดือนมกราคมปี 2014 ผู้สร้างโดชคอยน์ได้ทำการพูดคุยในเวปบอร์ดสาธารณะเกี่ยวกับเรื่องที่ควรจะเปลี่ยนจำนวนเงินทั้งหมดที่จะถูกสร้างมั้ย ภายหลังจากนั้นในวันที่ 2 กุมภาพันธ์ ค.ศ. 2014 ผู้ร่วมสร้างโดชคอยน์เจ็คสัน พามเมอร์ ได้ประกาศว่าจำนวนสูงสุดของโจคอยน์จะยังคงไม่จำกัดเหมือนเดิม
จิวเวอร์รี่ เทรด เซ็นเตอร์
จิวเวอร์รี่ เทรด เซ็นเตอร์  คือตึกระฟ้าสูง 59 ชั้น ตั้งอยู่ในเขตอัญมณีของถนนสีลม กรุงเทพมหานคร ออกแบบโดย สร้างเสร็จสมบูรณ์ใน พ.ศ. 2539 ในปัจจุบัน (พ.ศ. 2562) เป็นตึกที่สูงที่สุดอันดับ 18 ของประเทศไทย เคยเป็นอาคารที่สูงที่สุดในไทยในปี พ.ศ. 2539 - 2540 ก่อนถูกทำลายสถิติโดยอาคารใบหยก 2
จิวเวอร์รี่ เทรด เซ็นเตอร์ คือศูนย์กลางการขาย การให้ข้อมูล และการจัดจำหน่ายอัญมณีที่ใหญ่ที่สุดในกรุงเทพมหานคร และหนึ่งในศูนย์กลางที่ใหญ่ที่สุดในเอเชีย อาคารประกอบด้วยห้องทดลองอัญมณีที่ครบครัน ดำเนินการโดยสถาบันอัญมณีศาสตร์แห่งเอเชีย (Asian Institute of Gemological Sciences : AIGS) ห้องแสดงอัญมณีสีลมตั้งอยู่บริเวณลานชั้นล่างของอาคาร ซึ่งเป็นพื้นที่จัดจำหน่ายงานศิลปะ ของโบราณ และอัญมณี ภายในอาคารยังมีธนาคาร ร้านอาหาร ชมรมสุขภาพ ร้านทำผม ไปรษณีย์ ศูนย์บริการศุลกากร และคอนโดมิเนียมพักอาศัย
อาคารถูกสร้างบนพื้นที่ 9.5 ไร่ หรือประมาณ 4.5 เอเคอร์ (18,000 ตารางเมตร) หุ้นส่วนในโครงการนี้คือ เฮนรี่ โฮ (Bijoux Holdings) สัมฤทธิ์ จิราธิวัฒน์ (อดีต CEO ของกลุ่มเซ็นทรัล ต่อมาคือ วันชัย จิราธิวัฒน์) และวิชัย มาลีนนท์ (อดีตผู้บริหารบางกอกเอ็นเตอร์เทนเมนต์ของไทยทีวีสีช่อง 3) และชาตรี โสภณพนิช (อดีต CEO ของธนาคารกรุงเทพ)
ไพโอเนียร์ 10
ไพโอเนียร์ 10 (เดิมได้ชื่อว่า ไพโอเนียร์เอฟ) เป็นยานสำรวจอวกาศอเมริกัน หนัก 258 กิโลกรัม ซึ่งบรรลุภารกิจแรกที่ดาวพฤหัสบดี จากนั้น "ไพโอเนียร์ 10" เป็นยานอวกาศลำแรกที่ถึงความเร็วหลุดพ้นจากระบบสุริยะ ศูนย์วิจัยเอมส์นาซาในรัฐแคลิฟอร์เนียเป็นผู้ดำเนินโครงการสำรวจอวกาศดังกล่าว และทีอาร์ดับเบิลยูเป็นผู้ผลิตยาน
การเมืองลาว
การเมืองในประเทศลาวอยู่ในกรอบของสาธารณรัฐสังคมนิยมพรรคการเมืองเดียว พรรคการเมืองตามกฎหมายเพียงพรรคเดียว คือ พรรคปฏิวัติประชาชนลาว ประมุขแห่งรัฐคือประธานประเทศ ทองลุน สีสุลิด ซึ่งเป็นเลขาธิการใหญ่พรรคดังกล่าวด้วย หัวหน้ารัฐบาลคือนายกรัฐมนตรี พันคำ วิพาวัน แนวนโยบายแห่งรัฐกำหนดโดยคณะกรรมการกรมการเมืองหรือโปลิตบูโรของพรรคปฏิวัติจำนวน 13 คนซึ่งมีอำนาจเต็มในการบริหาร และคณะกรรมการกลางศูนย์กลางพรรคที่มีสมาชิก 71 คน การตัดสินใจที่สำคัญของรัฐอาศัยการลงมติของสภารัฐมนตรี
รัฐธรรมนูญฉบับแรกของลาวที่เขียนเป็นภาษาฝรั่งเศส ประกาศใช้เมื่อ 11 พฤษภาคม พ.ศ. 2490 โดยลาวเป็นรัฐอิสระภายในสหภาพฝรั่งเศส มีการแก้ไขรัฐธรรมนูญเมื่อ 11 พฤษภาคม พ.ศ. 2500 โดยตัดส่วนที่อ้างถึงสหภาพฝรั่งเศสออกไป ลักษณะทางการศึกษา สุขภาพ และเทคนิคอื่น ๆ ยังคงเป็นไปตามแบบเดิมสมัยอาณานิคม รัฐธรรมนูญฉบับดังกล่าวถูกยกเลิกเมื่อ 3 ธันวาคม พ.ศ. 2518 หลังจากประกาศจัดตั้งสาธารณรัฐประชาธิปไตยประชาชนลาว รัฐธรรมนูญฉบับใหม่เขียนขึ้นเมื่อ พ.ศ. 2534 ในปีต่อมามีการเลือกตั้งสมัชชาแห่งชาติจำนวน 85 ที่นั่ง โดยมีวาระ 5 ปี สมัชชานี้มีหน้าที่ออกกฎหมาย การเลือกตั้งครั้งล่าสุดเกิดขึ้นเมื่อเดือนเมษายน พ.ศ. 2549 โดยมีจำนวนสมาชิกเพิ่มขึ้นเป็น 99 คนใน พ.ศ. 2540 และ 115 คนใน พ.ศ. 2549